આ યાત્રા ચાર હજાર કિ.મી.ની યાત્રા પૂરી કરી કાગવાડ મુકામે પહોંચવાની છે ત્યારે વડાલીના પાસ કન્વીનર રમેશભાઇ પટેલ, દિલીપભાઇ પટેલ, મિલનભાઇ પટેલ, ભરતભાઇ પટેલ તેમજ મોટી સંખ્યામાં પાટીદારો જોડાયા હતા અને વડાલી તાલુકાના ભંડવાલ, હાથરવા, થુરાવાસ, વડગામડા, થેરાસણા, કેશરગંજ જેવા ગામોમાં ફરીને યાત્રા ઇડર પહોંચી હતી. આ યાત્રામાં પાટીદાર શહીદ પરિવારનો ન્યાય મળે તેવી માગણી સાથે શહીદ યાત્રાના રથમાં મા ઉમા, ખોડલ તથા સરદાર પટેલ સાહેબ સહિત ૧૪ પાટીદારોની પ્રતિકૃતિ સાથે ત્રણ રથ પાટીદારોના ગામડાઓમાં ફરી રહ્યા છે. હિંમતનગર તાલુકાના બેરણા, ડેમાઇ, રામપુર, જાંબુડી, હિંમતપુર, ગાંભોઇ કરણપુર, પુરાલ, આકોદરા, હડિયોલ સહિતના ગામડાઓમાં શહીદ યાત્રાનું સ્વાગત કરવામાં આવ્યુ હતું.